CELEX: 22006D0111
Language: da
Date: 2005-11-22 00:00:00
Title: 2006/111/EF: Afgørelse nr. 6/2005 truffet af AVS-EF-Ministerrådet den  22. november 2005  om brug af restbeløbet på 482 mio. EUR af det betingede beløb på 1 mia. EUR under 9. EUF til samarbejde med AVS-landene

18.2.2006   
            
            
               DA
            
            
               Den Europæiske Unions Tidende
            
            
               L 48/19
            
         
      AFGØRELSE Nr. 6/2005 TRUFFET AF AVS-EF-MINISTERRÅDET
   
   den 22. november 2005
   om brug af restbeløbet på 482 mio. EUR af det betingede beløb på 1 mia. EUR under 9. EUF til samarbejde med AVS-landene
   (2006/111/EF)
   AVS-EF-MINISTERRÅDET HAR —
   under henvisning til AVS-EF-partnerskabsaftalen, særlig punkt 8 i bilag I, og
   ud fra følgende betragtninger:
   
               (1)
            
            
               I henhold til erklæring XVIII i AVS-EF-partnerskabsaftalen blev kun 12,5 mia. EUR af det samlede beløb på 13,5 mia. EUR til AVS-landene under 9. Europæiske Udviklingsfond (EUF) frigivet straks ved finansprotokollens ikrafttræden den 1. april 2003.
            
         
               (2)
            
            
               Rådet besluttede, at det på grundlag af resultatet af midtvejsrevisionerne af landestrategierne og af resultatanalysen af EUF skulle træffe afgørelse senest i slutningen af 2005 om fastsættelse af en anden tildeling på 250 mio. EUR til vandfaciliteten og om anvendelse af de resterende 500 mio. EUR af det betingede beløb på 1 mia. EUR til formål, hvorom der skulle opnås enighed.
            
         
               (3)
            
            
               Ved udgangen af 2007 vil der være disponeret fuldt ud over 9. EUF inkl. restbeløb overført fra tidligere EUF, uden at det er muligt for Fællesskabet fuldt ud at opfylde sine internationale forpligtelser og reagere på nye internationale initiativer.
            
         
               (4)
            
            
               Der er foretaget en udvælgelse af forslag til et samlet beløb af 482 mio. EUR på grundlag af de forpligtelser, der følger af AVS-EF-partnerskabsaftalen, og de hidtil uopfyldte fælles AVS-EF-forpligtelser på den internationale scene under skyldig hensyntagen til principperne om uopsættelighed, fattigdomsfokusering, koncentration af bistand og absorptionskapacitet.
            
         
               (5)
            
            
               I de gældende gennemførelsesbestemmelser for Centret for Virksomhedsudvikling (CVU) og Centret for Landbrugsudvikling (CLU) er de årlige budgetmæssige behov anslået til henholdsvis 18 mio. EUR og 14 mio. EUR. Det foreslås derfor, at der af finansieringsrammen for langsigtet udvikling, som er frigivet fra det resterende betingede beløb på 1 mia. EUR, afsættes 32 mio. EUR til dækning af CVU’s og CLU’s virke i år 2006-2007 i overensstemmelse med bilag I og III til AVS-EF-partnerskabsaftalen.
            
         
               (6)
            
            
               På baggrund af de store forventninger, som iværksættelsen af EU’s energiinitiativ har udløst, energiens afgørende bidrag til virkeliggørelsen af millennium-udviklingsmålene og den store betydning, som det har, at de fattige har adgang til billig og miljøvenlig energiforsyning, foreslås det derfor, at den foreslåede AVS-EU-energifacilitet finansieres med et vejledende beløb på 220 mio. EUR fra det betingede restbeløb, og at hele dette beløb overføres til den AVS-interne finansieringsramme med dette formål.
            
         
               (7)
            
            
               For at bidrage til at formindske AVS-modtagerlandenes sårbarhed over for bratte udsving på råvaremarkederne foreslås det, at der fra det resterende betingede beløb på 1 mia. EUR afsættes et vejledende beløb på op til 25 mio. EUR som bidrag til den internationale finansieringsfacilitet til håndtering af råvarerisici i henhold til artikel 68, stk. 5, i AVS-EF-partnerskabsaftalen, og at det samlede beløb overføres til den AVS-interne finansieringsramme med dette formål.
            
         
               (8)
            
            
               Det foreslås, at der fra det resterende betingede beløb på 1 mia. EUR hensættes et vejledende beløb på 30 mio. EUR som bidrag til den indledende fase af et kapacitetsopbygningsprogram, som skal bistå AVS-landene med at tilpasse sig de nye fællesskabsregler for dyre- og plantesundhed, og at det samlede beløb overføres til den AVS-interne finansieringsramme med dette formål.
            
         
               (9)
            
            
               For at bidrage til et panafrikansk støtteprogram foreslås det, at der fra restbeløbet af den betingede milliard afsættes et vejledende beløb på op til 50 mio. EUR, og at beløbet overføres til den AVS-interne finansieringsramme med dette formål.
            
         
               (10)
            
            
               Fast Track-initiativet »Uddannelse for alle« baseres overvejende på eksisterende finansieringsmekanismer i partnerlandene. Da det har vist sig umuligt at tilvejebringe støtte til Fast Track-initiativet på en systematisk måde via den nationale midtvejsrevision i 2004, foreslås det, at der fra restbeløbet af den betingede milliard EUR ydes et vejledende beløb på 63 mio. EUR til Fast Track-initiativet, og at beløbet overføres til den AVS-interne finansieringsramme med dette formål.
            
         
               (11)
            
            
               Idet der tages hensyn til aftalen, der blev indgået på AVS-EF-Ministerrådsmødet den 24. juni 2005, foreslås det at afsætte 62 mio. EUR til den globale fond til bekæmpelse af hiv/aids, tuberkulose og malaria —
            
         TRUFFET FØLGENDE AFGØRELSE:
   Artikel 1
   Tildelingen på 482 mio. EUR af det betingede beløb på 1 mia. EUR under 9. Europæiske Udviklingsfond fordeles som følger:
   
               a)
            
            
               352 mio. EUR til den finansieringsramme for støtte til langsigtet udvikling, der er omhandlet i punkt 3, litra a), i finansprotokollen
            
         
               b)
            
            
               48 mio. EUR til den finansieringsramme for regionalt samarbejde og regional integration, der er omhandlet i punkt 3, litra b), i finansprotokollen
            
         
               c)
            
            
               82 mio. EUR til den investeringsfacilitet, der er omhandlet i punkt 3, litra c), i finansprotokollen.
            
         Denne tildeling foretages i overensstemmelse med artikel 2 i nærværende afgørelse ved overførsel af 320 mio. EUR fra finansieringsrammen for langsigtet udvikling og 82 mio. EUR fra investeringsfaciliteten til den AVS-interne tildeling under finansieringsrammen for regionalt samarbejde og regional integration.
   Artikel 2
   Tildelingen på 482 mio. EUR bidrager til finansiering af følgende foranstaltninger:
   
               a)
            
            
               op til 220 mio. EUR til EU’s energiinitiativ
            
         
               b)
            
            
               op til 25 mio. EUR som bidrag til den internationale finansieringsfacilitet til håndtering af råvarerisici til gavn for AVS-landene
            
         
               c)
            
            
               et vejledende beløb på 30 mio. EUR for at bistå AVS-landene med at tilpasse sig de nye fællesskabsregler for dyre- og plantesundhed
            
         
               d)
            
            
               op til 50 mio. EUR til fremme af Den Afrikanske Unions gennemførelse af dens panafrikanske mandat
            
         
               e)
            
            
               et vejledende beløb på 63 mio. EUR som bidrag til Fast Track-initiativet »Uddannelse til alle«
            
         
               f)
            
            
               op til 62 mio. EUR som bidrag til den globale fond til bekæmpelse af hiv/aids, tuberkulose og malaria
            
         
               g)
            
            
               32 mio. EUR fra finansieringsrammen for støtte til langsigtet udvikling som omhandlet i punkt 3, litra a), nr. i) og ii), i finansprotokollen tildeles til finansiering af budgettet for Centret for Virksomhedsudvikling (CVU) og Det Tekniske Center for Samarbejde på Landbrugsområdet og i Landdistrikterne (CLU).
            
         Artikel 3
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 22. november 2005.
      
         
            På AVS-EF-Ministerrådets vegne
         
         A. JOHNSON
         
         
            Formand